jkorsvik/nowiki_second_scrape_merged huggingface dataset:
Martin Borrebekkens vei (Oslo)

Martin Borrebekkens vei (1–45, 2–38) er en vei på Brobekk i bydel Bjerke i Oslo. Den går fra Økernveien til Nordalveien.
Veien fikk navn i 1956 etter Martin Borrebekken (1819–94), som arbeidet på Grorud skysstasjon og etterhvert ble bestyrer på Linderud. Han bodde på Borrebekken, som fortsatt bebos av etterkommerne.
Veien har blokker i Økernbråten borettslag.


== Referanser ==


== Kilder ==
Knut Are Tvedt, red. (2010). «Martin Borrebekkens vei». Oslo byleksikon (5. utg.). Oslo: Kunnskapsforlaget. s. 359-360. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (M)». Oslo kommune. Arkivert fra originalen 29. juli 2014. Besøkt 22. august 2015.
Byggebransjens våtromsnorm

Byggebransjens våtromsnorm er en frivillig norm som tilsier hvordan bad og våtrom skal bygges. Det er byggteknisk forskrift («TEK») som er forskriften og sier hvilke minimumsstandarder et våtrom skal ha. Våtromsnormen er antatt å oppfylle et høyere nivå enn nivået til byggteknisk forskrift på våtrom. Våtromsnormen administreres av Fagrådet for våtrom (FFV), som i samarbeid med SINTEF utarbeider forslag til løsninger ved bygging av våtrom. 
Våtromsnormen er ikke lovfestet. Det er en veiledende oppskrift for hvordan våtrom kan og bør oppføres for å være i overensstemmelse med reglene i byggteknisk forskrift. 
Selv om våtromsnomen ikke er lovfestet, er det vanlig at håndverker og forbruker avtaler at våtromsnormen skal følges ved oppussing eller oppføring av våtrom. Dette blir da en del av avtalen mellom partene. 
Våtromsnormen gir forbruker krav på bedre dokumentasjon på hvordan våtrommet er oppført enn det som følger av byggteknisk forskrift. Dokumentasjonskravet omfatter tegninger av faktiske løsninger som er brukt, beskrivelse av faktiske løsninger, produktbeskrivelser av synlige produkter på våtrommet, dokumentasjon på bruk og vedlikehold samt kontrolldokumentasjon.


== Historikk ==
Våtromsnormen kom inn i byggebransjen da det oppsto alt for mange vannskader i norske bygninger. Det var i starten lagt opp til at alle som skulle bygge våtrom måtte være kurset i våtromsnormen, men dette ble ikke et krav. Per 2015 er våtromsnormen en frivillig ordning.


== Utdannelse ==
Utenom forslag til løsninger for å bygge våtrom holder Fagrådet for våtrom kurs for håndverkere.


== Materialer ==
Fagrådet for våtrom godkjenner også produkter som kan brukes på våtrom i Norge.


== Se også ==
Rør-i-rør systemet


== Referanser ==
Semile-massakren

Semile-massakren (syrisk-arameisk: ܦܪܡܬܐ ܕܣܡܠܐ eller ܦܪܸܡܬܵܐ ܕܣܡܹܠܹܐ Premta d-Simele) i 1933 (7. august - 11. august) kostet mange tusener assyriske kristne livet. Massakrene har sitt navn etter den særlig hardt rammede landbyen Semile, men det var mange landsbyer som ble rammet.


== Bakgrunn ==
I 1933 opphørte det britiske folkeforbundsmandatet i Irak og en gruppe assyrere forhandlet med franskmennene om å få komme med sine slekter til Syria. Om lag 800 mann kom til elven Khabur, som kort tid før var blitt bestemt som grense mellom Syria og Irak. Franskmennene betraktet grenseovertredelsen som illegal og alle mann ble sendt tilbake. På irakisk side kom det til et sammenstøt med regjeringsstyrker som var oppmarsjert der. 530 assyrere flyktet tilbake til Syria og ble internert der. De assyrere som var blitt tatt til fange av irakiske styrker, ble drept.


== Massakren ==
Denne hendelsen og de oppdemmede aggresjoner mot assyrerne førte i 1933 til den såkalte Semile-massakren. Det ble spredt et rykte av engelskmennene om at assyrerne aktet å plyndre i Nordirak. Slik ble kurdiske og arabiske stammer oppviglet mot assyrerne. Under de påfølgende uroligheter fra 60 av 64 assyriske landsbyer ødelagt, og under irakiske regjeringsstyrkers ledelse ble assyrerne drevet sammen og den mannlige befolkning ble skutt, alle over ti år. I Semile utførte irakiske styrker en massaker som senere ble fremstilt og feiret som slutten på assyrernes «opprør». I Semile alene ble 350 drept; det samlede antall døde assyrere anslås til over 3000.
Patriarken Mar Shimun XXIII, som ble holdt tilbake i Bagdad, gjorde sitt beste for å informere og appellere til de diplomatiske stasjoner der og Folkeforbundet for å komme sine trosfeller til unnsetning.


== Genocide - Folkemord ==
Simele-massakren inspirerte Raphael Lemkin til å utmynte ordet «Genocide» (Folkemord).


== Rammede landsbyer ==


== Referanser ==
Martin Skatvedts vei (Oslo)

Martin Skatvedts vei (1–29, 2–32) er en vei på Kalbakken i bydel Grorud i Oslo. Den begynner og slutter i Nedre Kalbakkvei, og går på nordvestsiden av denne.
Veien fikk navn i 1952 etter Martin Skatvedt (1893–1948), som eide Nedre Kalbakken gård.
I veien er småhus i Nedre Kalbakken borettslag (på vestsiden) og blokker i Bjerkehaugen borettslag (på østsiden), alt fra begynnelsen av 1950-årene.


== Kilder ==
Knut Are Tvedt, red. (2010). «Martin Skatvedts vei». Oslo byleksikon (5. utg.). Oslo: Kunnskapsforlaget. s. 360. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (M)». Oslo kommune. Arkivert fra originalen 29. juli 2014. Besøkt 22. august 2015.
Barrio Cópola

Barrio Cópola er en by i kommunen La Paz i Canelones-departementet i det sørlige Uruguay. Byen har 826 innbyggere. 


== Befolkning ==
Barrio Cópola har 826 innbyggere (beregning 2011).
Kilde:


== Referanser ==


== Eksterne lenker ==
Canelones, offisielle sider (spansk)
Kart over Barrio Cópola
Rudolf Bamler

Rudolf Bamler (født 6. mai 1896 i Osterburg i Sachsen-Anhalt, død 13. mars 1972 i Groß Glienicke) var en tysk offiser. Han hadde ledende stillinger både i Wehrmacht under andre verdenskrig og i DDRs væpnede styrker i etterkrigstiden.
Han tjenestegjorde i infanteriet under første verdenskrig og ble tildelt Jernkorset i begge klasser.
Han meldte seg inn i NSDAP relativt tidlig.Før andre verdenskrig var Bamler gruppe-leder for Abwehr i Berlin. Ved krigsutbruddet gikk han over i hæren, og fra 1942 var han generalstabssjef for de tyske styrkene i det okkuperte Norge. Her hadde han blant annet ansvaret for planleggingen av en mulig tysk invasjon av Sverige.I 1944 ble Bamler beordret til tjeneste på østfronten, der som divisjonssjef. Han overgav seg til sovjetiske styrker ved Mogiljov, og som krigsfange fikk han kommunistiske sympatier og gikk inn i Nationalkomitee Freies Deutschland. Etter krigen deltok han i oppbygningen av den østtyske Nationale Volksarmee, og fra 1952 var han generalmajor i Volkspolizei. Fra 1959 til 1962 arbeidet Bamler hos Stasi.


== Referanser ==
MS «Borgestad»

MS «Borgestad» var et norsk dieseldrevet lasteskip, bygget ved Burmeister & Wain, København i 1925. Fartøyet er for ettertiden kjent for å ha engasjert den tunge tyske krysseren «Admiral Hipper» for å beskytte konvoien, hvor mange av fartøyene klarte å unnslippe. MS «Borgestad» ble senket og alle de 31 ombord omkom. Skipsfører Lars Grotnæss ble post mortem tildelt krigskorset.
Historien om MS «Borgestad»s møte i Atlanterhavet med «Admiral Hipper» i grålysningen en februardag i 1941 ble omtalt i norske aviser allerede i mai 1945, bl.a. i Agderposten. Skipet var på vei østover Atlanterhavet mot England og konvoien hadde Liverpool som mål. Konvoien var uten militær eskorte og «Borgestad» gikk i konvoiens frontrekke. Borgestad hadde én eneste kanon, som ble bemannet. Skipet satte kurs rett mot den tyske krysseren og skjøt uavlatelig, selv om de visste at målet ikke kunne nås med en liten antiubåtkanon. Kaptein Lars Grotnes må ha forstått at Borgestad skjebne var beseglet, men at de andre skipene i konvoien fikk en sjanse til å spre seg mens den tyske krysseren rettet oppmerksomheten mot angriperen. Agderposten betegner dette som en kamp mellom David og Goliat, og den kunne ikke vare lenge. Etter en bredside fra krysseren forsvant «Borgestad» i dypet med mann og mus. Den tyske krysseren senket ytterligere fem av konvoiens skip.
«...sikkert er det at om ikke Borgestads besetning så tappert hadde ofret livet, ville konvoiens tap vært langt større», skriver Agderposten. «Bragden ble da også berømmet som en av de mest lysende for norsk sjømanns- og fedrelandsånd under krigen, og hele Borgestads besetning er etter sin død blitt dekorert».


== Kilder ==
Agderposten, 16. mai 1945


== Eksterne lenker ==
(no) MS «Borgestad» – Krigsseilerregisteret 
(en) Om MS «Borgestad», fra nettstedet Warsailors.com (engelsk)
(no) Om MS «Borgestad», fra nettstedet sjohistorie.no
Bruno Meissner

Bruno Meissner (født den 25. april 1868 i Graudenz, død den 13. mars 1947 i Zeuthen) var en tysk orientalist.
Meissner studerte i Leipzig, Berlin og Strassburg, ble doktor i Berlin 1892, dosent i Halle 1895, ekstraordinær professor ved universitetet i Breslau i 1904 og ordinær der i 1911. Meissner foretok studiereiser til England 1890–96, til Orienten 1899–1900, hvorunder han deltok i Det tyske orientalske selskaps utgravninger i Babylon, og Marokko 1901.
Han meldte seg inn i NSDAP i 1933 (Medlemsnummer 1 734 554).


== Bibliografi ==
De servitute babylonica-assyriaca (1892)
Beiträge zum altbabylonischen Privatrecht (1893)
Bauinschriften Sanheribs (samme år)
Alexander und Gilgamos (1894)
Assyrisch-babylonische Chrestomathie (1895)
Supplement zu den assyrischen Wörterbüchern (1897)
Neuarabische Geschichten aus dem Iraq (1902)
Assyriologische Studien (I-V, 1903 ff.)
Aus dem altbabylonischen Recht (1905)
Seltene assyrische Ideogramme (1906-10)
Kurzgefasste assyrische Grammatik (1907)
Assyrische Jagden (1911)


== Referanser ==


== Kilder ==
 Denne artikkelen er helt eller delvis basert på materiale fra Meissner, Bruno i Nordisk familjebok, utgitt mellom 1904 og 1926 – i dag offentlig eiendom.
MS «Marko Polo»

MS «Marko Polo» er en bilferge som eies av fergeselskapet Jadrolinija, Rijeka, Kroatia. Hun trafikkerer ruten Ancona (Italia) og Split (Kroatia). Hun ble bygd ved verftet Ateliers et Chantiers du Havre, Le Havre, Frankrike og levert til rederiet Larvik-Frederikshavnferjen i 1973. I 1984 ble hun leid ut til nederlandske Stoomvaart Maatschappij Zeeland (S.M.Z.) for 2 år før hun ble overført til Admiral Shipping Ltd, Nassau, Bahamas. I 1986 kjøpte rederiet Stena Line henne for å trafikkere ruten Moss (Norge) - Fredrikshavn (Danmark) - Göteborg (Sverige) under navnet MS «Stena Nordica» inntil hun ble solgt til sine nåværende eiere i 1988. Hun har også trafikkert Rijeka, Zadar, Stari Grad, Korčula, Dubrovnik og Bari.


== Peter Wessel ==
Skipet het Peter Wessel fra 1973 til 1984.

		


== Kilder ==
Faergelejet.dk - Marko Polo


== Eksterne lenker ==
Offisielt nettsted 
(en) IMO 7230599 – kategori av bilder, video eller lyd på Commons 
(en) MS «Marko Polo» – Den internasjonale sjøfartsorganisasjonen
Blodveimuseet

Blodveimuseet er et museum i Saltdal i Salten i Nordland. Museet ligger rundt to kilometer nord for sentrum av Rognan, og ligger på tunet til Saltdal Museum, som er en del av Nordlandsmuseet.
Museet dokumenterer historien om jugoslaviske, polske og sovjetiske krigsfanger som bygget Blodveien mellom Rognan og Langset i Saltdal mellom 1942 og 1945, under ledelse av den tyske okkupasjonsmakten. Den forteller også om krigsfangenes liv og arbeid i Dunderlandsdalen i Nord-Rana, så vel som i Korgen kommune.
I Botn finnes det to krigskirkegårder, en for jugoslaver og en annen for tyskere. Det finnes også et sovjetisk minnesmerke der hvor en  tidligere sovjetisk kirkegård har ligget.


== Bilder ==


=== Den jugoslaviske krigskirkegården i Botn ===

		
		
		
		
		
		
		
		


=== Sovjetisk minnesmerke i Botn ===


=== Den tyske krigskirkegården i Botn ===

		
		
		
		
		
		
		
		
		
		
		
		
		


== Referanser ==


== Eksterne lenker ==
Blodveimuseet hos Nordlandsmuseet
Duftsjasmin

Duftsjasmin (Jasminum officinale) er en sjasminart.
Den er en slyngende busk som blir 0,4–5 m høy. Stenglene er kantede eller furete. Bladene er motsatte og flikete eller finnete med tre–ni småblad. Endebladet er større enn de andre småbladene. Blomstene sitter én–ti sammen i som regel endestilte kvaster; de er hvite, og av og til røde på utsiden og har en intens duft. Det er fem kronfliker som er 6–12 mm lange. Frukten er et mørkerødt bær, som til slutt blir purpur. 
Jasminum officinale er opprinnelig en fjellplante som vokser i bekkedaler, skoger, langs elver og på enger. Den er utbredt i Asia fra Transkaukasia i vest gjennom nordlige Iran, Afghanistan, Pakistan, Tadsjikistan, India, Nepal og Bhutan til de kinesiske provinsene sørvestre Guizhou, Sichuan, Tibet og Yunnan. I Kina finnes den i en høyde på 1800–4000 moh. Arten blir dyrket mange steder og er forvillet i Sør-Europa. 


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 174. ISBN 0-7136-7015-0. 
«Jasminum officinale». Flora of China. Besøkt 26. februar 2015. 
«World Check List Jasminum officinale». Kew Royal Botanic Gardens. Besøkt 26. februar 2015. 


== Eksterne lenker ==

(en) Jasminum officinale i Encyclopedia of Life 
(en) Jasminum officinale i Global Biodiversity Information Facility 
(en) Jasminum officinale hos ITIS 
(en) Jasminum officinale hos NCBI 
(en) Jasminum officinale hos The International Plant Names Index 
(en) Jasminum officinale hos Tropicos 
(en) Kategori:Jasminum officinale – bilder, video eller lyd på Wikimedia Commons 
(en) Jasminum officinale – galleri av bilder, video eller lyd på Wikimedia Commons 
Jasminum officinale – detaljert informasjon på Wikispecies
Parque Delta

Parque Delta kan vise til:

Parque Delta (kjøpesenter), kjøpesenter i Mexico by
Parque Delta (stadion), tidligere baseballstadion i Mexico by
Jonas Dobler

Jonas Dobler (født 4. mai 1991) er en tysk langrennsløper som representerer SC Traunstein.
Han deltok for Tyskland i Ski-VM 2015 i Falun der han ble nr. 27 på 30 km. skiathlon som beste resultat.
Under Vinter-OL 2022 i Beijing, ble han nummer 19 på 15 kilometer klassisk intervallstart.


== Meritter ==
I 2013 tok han 4 bronsemedaljer i nasjonale mesterskap. Hans beste verdenscupplassering er en 15.-plass i en etappe i Tour de ski i 2015 i Val di Fiemme. Samme år ble han på 17.-plass sammenlagt.


=== Sammenlagtresultater i verdenscupen i langrenn ===


== Referanser ==


== Eksterne lenker ==
(en) Jonas Dobler – Olympics.com 
(en) Jonas Dobler – Olympic.org 
(en) Jonas Dobler – Olympedia 
(de) Jonas Dobler – Tysklands olympiske komité 
(en) Jonas Dobler – FIS (langrenn) 
(en) Jonas Dobler – FIS (skihopping)
Parque Delta (stadion)

Parque Delta var et baseballstadion i Mexico by. Det befant seg i krysset mellom Avenida Cuauhtémoc og Viaducto Miguel Alemán i Colonia Piedad Narvarte i delagasjonen Benito Juárez. Stadionet åpna i 1928, og var de første åra ikke hjemmebane for noe bestemt lag, men husa en rekke kamper i Liga Mexicana de Béisbol. Det ble bygd om i 1940, og ble samtidig gjort til hjemmebane for to av de største laga i Mexico på den tida, Azules de Veracruz og Diablos Rojos del México.
I begynnelsen av 1950-åra skjedde det en tragedie, da deler av den ene tribunen, som var av tre, raste sammen og to tilskuere døde. På grunn av dette ble stadionet stengt i 1954, og året etter ble det bygd et nytt baseballstadion på tomta, som fikk navnet Parque del Seguro Social. Dette ble etter jordskjelvet i 1985 benytta som midlertidig massegrav for tusener av uidentifiserte omkomne. På tomta står i dag det store kjøpesenteret Parque Delta, som åpna i 2005 og fikk navnet sitt til minne om stadionet Parque Delta.


== Eksterne lenker ==
«Parque Delta deja atrás al beisbol y se transforma en centro comercial», La Jornada, 3. januar 2004.
«¿Qué pasó ahí?... La nostalgia del Parque del Seguro Social», Excelsior, 17. oktober 2014.
Parque Delta (kjøpesenter)

Parque Delta er et kjøpesenter i Mexico by. Det befinner seg i krysset mellom Avenida Cuauhtémoc (Eje 1 Poniente) og Viaducto Miguel Alemán i Colonia Piedad Narvarte i delegasjonen Benito Juárez. Det åpna i 2005, og ble oppført av Grupo Arquitech på tomta til de tidligere baseballstadionene Parque Delta og Parque del Seguro Social. Kjøpesenteret er oppkalt etter førstnevnte.
Parque Delta er et av Mexicos største kjøpesentre, med et areal på 145 000 m² fordelt på tre etasjer, og et årlig besøkstall på 18 millioner mennesker. Senterets ankerbutikk er Liverpool.


== Referanser ==


== Eksterne lenker ==
Offisielt nettsted 
(en) Parque Delta – kategori av bilder, video eller lyd på Commons
Richard Jouve

Richard Jouve (født 25. oktober 1994) er en fransk langrennsløper.
Under vinter-OL for ungdom 2012 ble han nr 23 og 24 i 10 km klassisk og sprint. I junior-VM 2014 var han med på det franske laget som tok sølv.
Han debuterte i verdenscupen i Otepää i januar 2015, og ble tatt ut til å være med under VM på ski 2015, der han deltok i sprint, hvor han ble utslått i kvalifiseringen. Han tok sin første pallplass i verdenscupen da han ble nummer tre på sprint fristil i Lahtis 7. mars 2015.
Under ski-VM 2017 i Lahtis ble han nummer 16 på sprinten.
Han tok bronse på lagsprint sammen med Maurice Manificat under vinter-OL 2018.Etter de olympiske vinterlekene i 2018 ble han utnevnt til ridder av Den nasjonale fortjenstorden.På VM-stafetten i 2019 sikret han bronse for Frankrike etter et spurtoppgjør mot Perrtu Hyvarinen. De øvrige på Frankrikes lag var Adrien Backscheider, Maurice Manificat og Clément Parisse.
Han tok sin første verdenscupseier da han vant sprint klassisk i Drammen 3. mars 2022. Han vant sprintverdenscupen sesongen 2021/22.


== Referanser ==


== Eksterne lenker ==
(en) Richard Jouve – Olympics.com 
(en) Richard Jouve – Olympic.org 
(en) Richard Jouve – Olympedia 
(fr) Richard Jouve – Frankrikes olympiske komité 
(en) Richard Jouve – FIS (langrenn)
Alberca Olímpica Francisco Márquez

Alberca Olímpica Francisco Márquez er en innendørs svømmehall i Mexico by. Den befinner seg langs Circuito Interior i delegasjonen Benito Juárez sør i byen. Hallen har et areal på 13 774 m², og en tilskuerkapasitet på 4 300.
Svømmehallen ble bygd som arena til Sommer-OL 1968, og sto ferdig det året. Under lekene ble den benytta til konkurransene i svømming, stuping, vannpolo og moderne femkamp. Hallen ble også brukt under De panamerikanske leker 1975, Universiaden 1979 og De sentralamerikanske og karibiske leker 1990.


== Eksterne lenker ==
Alberca Olímpica Francisco Márquez hos Mexicos føderale distrikts turistdepartement
Alberca Olímpica Francisco Márquez hos Red Natación México
Jadrolinija

Jadrolinija er et kroatisk statseid shippingselskap som ble grunnlagt i Rijeka 20. januar 1947 som en videreføring av ulike mindre rederier som hadde operert langs den kroatiske kysten siden 1872. Dets hovedoppgave er å forbinde kroatiske øyer med fastlandet. Selskapet opererer hovedsakelig innenriksruter langs landets kyst, samt internasjonale ruter over Adriaterhavet til havner i  Italia (Ancona og Bari). Det opererer bilferger, passasjerferger, katamaraner og hydrofoiler.


== Eksterne lenker ==
(hr) Offisielt nettsted 
(en) Jadrolinija – kategori av bilder, video eller lyd på Commons
Ateliers et Chantiers du Havre

Ateliers et Chantiers du Havre (ACH) var et skipsverft i Le Havre, Frankrike. Verftet ble grunnlagt i 1905 og gikk konkurs i 1999.


== Skip bygget ved Ateliers et Chantiers du Havre ==


=== Handelsflåte ===

«Armorique», byggenr. 205, Brittany Ferries, 1972
«Peter Wessel», byggenr. 212, Larvik-Frederikshavnferjen, 1973
«Goodwood», byggenr. 220, United European Car Carriers, 1974
«Estoril», byggenr. 223, United European Car Carriers, 1974
«Hockenheim», byggenr. 233, United European Car Carriers, 1976
«Juniper», byggenr. 237, Denval Marine, 1977
«Seafowl», byggenr. 239, V. Ships, 1977
«Coutances», byggenr. 246, Truckline Ferries, 1978
«Purbeck», byggenr. 247, Truckline Ferries, 1978
«Monte Stello», byggenr. 249, 1979
«Mont Ventoux», byggenr. 254, Sudcargos, 1980
«Seafrance Renoir», byggenr. 256, SeaFrance, 1981
«Léon Thévenin», byggenr. 262, France Télécom, 1983
«Monte Cinto», byggenr. 263, Société Nationale Maritime Corse Méditerranée, 1984
«Santa Regina», byggenr. 266, Compagnie méridionale de navigation, 1985
«Monte d'Oro», byggenr. 280, Société Nationale Maritime Corse Méditerranée, 1991
«Club Med 2», byggenr. 282, Société Services et Transports, 1992
«Paglia Orba», byggenr. 290, Société Nationale Maritime Corse Méditerranée, 1994
«Marion Dufresne», byggenr. 291, GIE MD II (co-affrètement IPEV et TAAF), 1995


== Eksterne lenker ==
Historique et galerie de l'ACH
La Grande Traversée des Ateliers et Chantiers du Havre
Maurstien (Oslo)

Maurstien (1–11, 2A–14) er en vei på Korsvoll i bydel Nordre Aker i Oslo. Den går fra Korsvollbråtan til Åmotveien.
Navnet ble vedtatt i 1954.
I veien er tretten murvillaer i rekker (ark. Jens Selmer) som ble oppført i 1947–49 ved Aker boligbyggelag/OBOS. Prosjektet omfattet også hus i naboveier.


== Kilder ==
Knut Are Tvedt, red. (2010). «Maurstien». Oslo byleksikon (5. utg.). Oslo: Kunnskapsforlaget. s. 360. ISBN 978-82-573-1760-7. 


== Eksterne lenker ==
Sogn kultur- og historielag om Maurstien
Oslo kommunes bydelsoversikt
Mekanikerveien (Oslo)

Mekanikerveien (1–19, 2–38) er en vei på Oppsal i bydel Østensjø i Oslo. Det er en hesteskoformet vei på nordøstsiden av Solbergliveien.
Veien fikk navn i 1955, da en rekke veier i området fikk navn knyttet til verftsindustrien.
I veien er OBOS-blokker fra 1964 i Godlia borettslag.


== Referanser ==


== Kilder ==
Knut Are Tvedt, red. (2010). «Mekanikerveien». Oslo byleksikon (5. utg.). Oslo: Kunnskapsforlaget. s. 361. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (M)». Oslo kommune. Arkivert fra originalen 29. juli 2014. Besøkt 22. august 2015.
Morenestien (Oslo)

Morenestien (2–8; ingen oddetallsadresser) er en vei på Korsvoll i bydel Nordre Aker i Oslo. Den går fra Korsvollbråtan til Åmotveien, parallelt med og imellom Maurstien og Carl Kjelsens vei.
Navnet ble vedtatt i 1954 og viser til at det går et ra gjennom området.
I nr. 2–6 er tre murvillaer (ark. Jens Selmer) som ble oppført i 1947–48 i regi av Aker boligbyggelag/OBOS, og som tidligere tilhørte Korsvollbråten borettslag.


== Kilder ==
Knut Are Tvedt, red. (2010). «Morenestien». Oslo byleksikon (5. utg.). Oslo: Kunnskapsforlaget. s. 366. ISBN 978-82-573-1760-7. 


== Eksterne lenker ==
Oslo kommunes bydelsoversikt
Hypotrichia

Hypotrichia er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).


== Utseende ==
En middelsstor (12-16 millimeter), brungul til brun oldenborre. Oversiden, spesielt pronotum, er tett kledt med lyse hår. Beina er kraftige, spissen av for-leggen er trukket ut til en pigg. Baklårene er sterkt utvidete, nesten halvsirkelformede. Undersiden er tett kledt med lange, hvite hår.


== Levevis ==
Arten lever på sandete steder. Hannene flyr om dagen etter regn, hunnene har flygevinger med flyr trolig aldri.


== Utbredelse ==
Arten finnes i Florida.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Melolonthini Samouelle, 1819
Slekten Hypotrichia LeConte, 1862
Hypotrichia spissipes LeConte, 1862


== Kilder ==
Florida Hypotrichia Scarab Beetle - informasjonsside om arten


== Eksterne lenker ==
Bugguide.net, med bilder av arten
(en) Hypotrichia i Global Biodiversity Information Facility 
(en) Hypotrichia hos ITIS 
Hypotrichia (Scarabaeidae) – detaljert informasjon på Wikispecies